Homemade Reed Diffuser ทำก้านไม้หอมใช้เองง่าย ๆ กลิ่นหอมยาวนานแบบมือโปร
มหาวิทยาลัยราชภัฏบ้านสมเด็จเจ้าพระยา
ขั้นตอนที่ 1 : ส่วนผสม และอุปกรณ์ 1. หัวน้ำหอม (Fragrance Oil) 2. เบสก้านไม้หอม (Reed Diffuser Base) เบสก้านไม้หอมจะช่วยในการกระจายกลิ่น และมีส่วนผสมไม่ให้กลิ่นระเหยหมดไวเกินไป 3. ขวดก้านไม้หอม (Reed Diffuser Bottle) ควรเลือกขวดที่เป็นแก้ว คอแคบเพื่อลดอัตราการระเหย ทำให้ใช้ได้นานยิ่งขึ้น 4. ก้านไม้ (Reed Diffuser Stick) ก้านไม้สามารถเลือกเป็นก้านไม้ไฟเบอร์ หรือก้านไม้งาก็ได้ โดยก้านไม้จะช่วยดูดซับน้ำหอมจากขวดขึ้นมาด้านบน และกระจายกลิ่นหอม 5. ตาชั่ง (Scales) สำหรับทำขายควรจะใช้หน่วยเป็นน้ำหนัก โดยใช้ตาชั่งที่ได้มาตรฐาน 6. บีกเกอร์ ( Beaker) สำหรับผสมน้ำหอม 7. แท่งแก้ว : สำหรับคนน้ำหอม หรือภาชนะอะไรก็ได้สำหรับคน สูตรการทำก้านไม้กระจายกลิ่น [หัวน้ำหอม 20-30 % + เบสก้านไม้กระจายกลิ่น 70-80 % ] เป็นสูตรมาตฐาน สามารถปรับเพิ่ม หรือลดได้ตามต้องการหากต้องการกลิ่นเข้มขึ้นอยู่ได้นานมากขึ้น สามารถเพิ่มสัดส่วนหัวน้ำหอมได้มากขึ้น แต่การใส่หัวน้ำหอมมากเกินไปอาจมีผลต่ออัตราการกระจายของกลิ่น ขั้นตอนที่ 2 : ชั่งตวงส่วนผสม หากต้องการทำก้านไม้หอมขนาด 100 ML. จะต้องใช้ หัวน้ำหอม 30 เปอร์เซ็น = 100x30/100 = 30 กรัม เบสก้านไม้หอม 70 เปอร์เซ็น = 100 x 70/100 = 70 กรัม ขั้นตอนที่ 3 : ผสมส่วนผสม เทหัวน้ำหอมเข้ากับเบสก้านไม้หอมที่ชั่งตามขั้นตอนที่ 2 และคนช้าๆให้เข้ากัน ขั้นตอนที่ 4 : บ่มสวนผสม เมื่อผสมเสร็จแล้ว บ่มก้านไม้หอมเป็นเวลา 24-48 ชั่วโมง ในภาชนะปิดสนิท ในอุณหภูมิห้อง หลีกเลี่ยงแสงแดด การบ่มทิ้งไว้จะช่วยให้หัวน้ำหอม กับเบสก้านไม้หอมเข้ากันอย่างสมบูรณ์ ทำให้กลิ่นมีดีขึ้น นวลมากขึ้น และช่วยให้อัตราการระเหยของกลิ่นคงที่ แต่ถ้าให้ดีควรจะ 1 – 2 อาทิตย์ขึ้นไป ขั้นตอนที่ 5 : เทส่วนผสมใส่ขวดก้านไม้หอม หลังจากทำการบ่มเรียบร้อยแล้ว ให้เทส่วนผสมลงในขวดก้านไม้ เติมให้เต็มแค่ 3 ใน 4 ของขวดก้านไม้ เพื่อเหลือพื้นที่สำหรับใส่ก้านไม้
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
การสกัดกลิ่นจากธรรมชาติ